[www.ddebarra.ie](http://www.ddebarra.ie)

Clare Champion 28th January 1961

Colaiste Laichtin Naofa, Inis Thiar, Oileain Arann

Mar seo leanas an Tuarascbháil a thug an Rúnaí, S. Mac Mathúna, do Choisde na bPáistí, Sráid na Cathrach fén gCúrsa Gaeilge abhí ar siúl aca in Inis Thiar an Samhra so chaite.

“Thosnuigh an cúrsa ar Satharn 16/7/60, agus cuireadh críoch leis ar Satharn, 13/8/60. Bhí 53 gasúirí ó chuile críoch de Chonndae an Chláir ag freastail ar an gCúrsa.

Thosnuigh obair an lae ar 10.30 a.m. gach lá agus ranng ar siúl go 11.30 a.m. ranng eile ansin ó 11.30 go 12.30. Rannganna arís ó 3.00 go 4.00 agus ó 4.00 go 5.00 pm. Trí ranna a deineadh den dream: (a) Amhrainíocht, (b) Gléas-Cheol, (c) Comhrá is Stair Áitiúil, agus bhí muinteóir oilte i gcuram gach roinne aca.

COMHRÁ IS STAIR ÁITIÚIL

Seosamh Mac Mathúna, O.S., a bhí ag plé Comhrá is Stair Áítiúil. Leagain cainnte is corra cainnte is shean fhocla is tearmaí fairrge is iascaireachta is mó a bhíódh i gceist, is an difríocht beag idir canúintí. Níor bacadh le léitheóireacht nó gramadach. Bhí ar gach gasúr cúntas cinn lae nó dialann a bhreaca gach oíche tar éis eachtraí an lae – turas go h-áit stariúil, sean-chaisleán, tobar beannuithe, fothrach, sean-chill &c. Maidir leis an Dialann, tugadh “cnámha an scéil” dos na gasúirí is an t-eolas fuatha fháilt ó fear-a-tí nó bean-a-tí (Bhí beirt, triuir no ceathrar ar lóistín i ngach tigh oiriúnach) barraí, iascaireacht-tearmaí leo. Eallach-bhia dóibh, obair na bhfear, obair na mban, garrdhanta, gainnimh, créafóg ar mhuin asail feamuine, fallaí a thógáil, obair eile ann, rinncí gach gcleachta aca, ceol, ceoltóirí, éadaigh – mar a deintear iad, sean nósanna, aifreann, ragairneacht, cluichí &c. Cainnt is comhrá sa ranng fén, eolas ortha san a thug an bhean-a-tí dóibh cois teine. Bhí an obair seo go sásúil is go suimiúil agus tugadh duaiseanna don deichniúir ab’fhearr. Dialann ar deire an Chúrsa. Acht siad na gasúirí as na meán scoileanna ab’fhearr eolais.

AMHRÁINÍOCHT

Eanna Ó hAichir, O.S. a rugadh is a tógadh in Arainn, is anois in a Phriomh Oide in Inis Thiar, a bhí i mbun amhráiníochta. Togha amhránaí é, is ceoltóir len a chois, is thug sé a lán amhrán Gaolach dóibh a bhaineann le saol san iarthar, cuid aca sa sean-nós. Bhí cuid mhaith eile de amhráin Gaolacha ar phlátai ceoil aige agus chleachtuigh siad iad san freisin. Is ar Éanna a thuit an cuid ba thruimme den obair.

**Gléas-Cheol** – Micheál Ó Fálsaí, C.C.E., is Mícheál Ó Críocháin, O.S., Longphort, abhí i mbun an gléas-cheoil. Píobairí oilte iad agus do dhein siad an-obair leis an bhfeadóig leo, agus bhí sé i gcumas na ngasúirí ar deire an chúrsa, go leor poirt a casadh is ceol a léamh as an leabhar i gcaoi is go mbéadh sé ar a gcumas leanúint leis sa mbaile. Is beag a deineadh leis an bPíob Uileann mar ní raibh a ndóthaint eolais ag na gasúirí feidhm ceart a bhaint as. Tugadh ceachtanna ar an Acordán do chuigear nó seisear a thug an gléas sin leo.

**Diospoireacht** – Fé dhó sa tseachtain tugadh uair a chluig do diospóireacht, ar ábhar a bhí sochraithe dhóibh cúpla lá roimh ré, is duine des na hOidí ar gach taobh leo. Deineadh iarracht a bheag nó a mhór cainnte a bhainnt as gach gasúr sa ranng agus tar eis seachtaine bhí sé de mhisneach ag go leor gasúirí labhairt is a dtuairmí féin a nochta.

**Leigheachtaí** – Ceithre cinn de léacht abhí ann le linn an chúrsa – 21/7/60 (Seosamh Mac Mathúna)

**Coláiste Gaeilge Dachad Bliain ó Shoin** – Thug an leachtóir cúntas ar mhí a chaith sé i gColáiste Eoghain Uí Chomhraidhe (Carraig a Chabhaltaigh) sa bhliain 1919. Na daoine cailiúla abhí y mbun na h-oibre ann is an spiorad fíor-ghaolach i measc na ndaltaí ann (Oidí scoile furmhór aca) – 28/7/ 60

Scoil Eanna is An Piarsach – Brian Seoige, O.S., Inis Thiar, a thug cúntas an-shuimúil ar na blianta a chaith sé fén bPiarsach, is é ina dhalta ar Scoil Eanna. Bhí an léacht seo an-thabhachtach, mar do chruthuigh sé dos na gasúirí gur len ar linn féin a mhair an Piarsach, is gurbh fhear nádúrach é a thuig aosóg Eireann mar an gnáth-oide scoile. (Iontas ortha go bhfuil fear beo fós abhí in a dhalta scoile fén bPiarsach).

**My Land and My People** (Béarla briste) – An Ghearmáineach, An t-Ollamh Franz Zeit, rerferent In General Sekrettariat Der Europa-Union, Deutchland. Bhí sé seo suimiúil is bain sé le nósanna is beasa na nGearmáineach.

**My Land and My People** – An t-Ollamh Hans Dominigue de Vries (Holland). Suimiúil is eolgasach.

Thug an bheirt duine uasal san roinnt amhrán uatha ar a dteangain féin is daithin na gasúirí “Suantraí Brahms” a bhí ghá chleachta aca féin. Thug an t-Ollamh Messenger, Iolscoill Harvard, piosa seanchuis dóibh an “Cultúir Gael”.

**Céili** – Bhí Céili ar siúil gach oíche ó 8.00 go 10.00 p.m. Rinncí fóirne is céim rinncí le h-amhráin aonair agus slua-amhráin.

**Rialacha** – Ní raibh de Riailacha ann acht dhá cheann: (1) Gan cead Béarla a labhairt eatorra féin; (2) Gan cead snámh acht ar thrátha airithe. Ba bheag cúis clamhsáin ar bhrise rialacha.

**TORTHAÍ**

Táimid sásta gur tháinig tora fónta dos na gasúirí, go mór-mhór na gasúirí ba shine (14-17), as an gCúrsa agus bhfuirist a rian sin a fheiceáil ar a gcuid cainnte. Bhí blas agus liomhthacht cainnte ag furmhór aca ar deire an Chúrsa. Bhí na gasúirí go dea-mhúínte, dea-iomparach is sásta géilleadh do smacht, agus bhí árd-mholadh ag muintir an oileáin ortha le linn an Chúrsa, Do cabhruig muintir an Oileáin linn ar gach slí ó thús deire. Do fágadh breis agus £800 dóibh de bhárr an Chúrsa, is bhí an bia is an lóistín ar fheabhas.